5.

Articolul 72e se modifică după cum urmează: (a) alineatul (4) se înlocuiește cu următorul text: „(4) În cazul în care o instituție-mamă din UE sau o instituție-mamă dintr-un stat membru care face obiectul articolului 92a are dețineri directe, indirecte sau sintetice de instrumente de fonduri proprii sau de instrumente de pasive eligibile ale uneia sau mai multor filiale care nu aparțin aceluiași grup de rezoluție ca instituția-mamă, autoritatea de rezoluție a instituției-mamă respective, după analizarea corespunzătoare a avizului autorităților de rezoluție sau al autorităților relevante din țara terță ale filialelor în cauză, poate permite instituției-mamă să deducă deținerile respective prin deducerea unui cuantum mai mic, specificat de autoritatea de rezoluție a instituției-mamă respective. Acest cuantum ajustat trebuie să fie cel puțin egal cu cuantumul (m) calculat după cum urmează: mi = max{0; OPi + LPi – max{0; β · [Oi + Li – max{ri · aRWAi; wi · aLREi}]}} unde: i = indicele care desemnează filiala; OPi = cuantumul instrumentelor de fonduri proprii emise de filiala i și deținute de către instituția-mamă; LPi = cuantumul instrumentelor de pasive eligibile emise de filiala i și deținute de către instituția-mamă; β = procentul de instrumente de fonduri proprii și de instrumente de pasive eligibile emise de filiala i și deținute de întreprinderea-mamă, calculat după cum urmează: ; Oi = cuantumul fondurilor proprii ale filialei i, fără a lua în considerare deducerea calculată în conformitate cu prezentul alineat; Li = cuantumul pasivelor eligibile ale filialei i, fără a lua în considerare deducerea calculată în conformitate cu prezentul alineat; ri = rata aplicabilă filialei i la nivelul grupului său de rezoluție, în conformitate cu articolul 92a alineatul (1) litera (a) din prezentul regulament și cu articolul 45c alineatul (3) primul paragraf litera (a) din Directiva 2014/59/UE sau, în cazul filialelor din țări terțe, o cerință de rezoluție echivalentă aplicabilă filialei i din țara terță în care își are sediul social, în măsura în care cerința respectivă este îndeplinită cu instrumente care ar fi considerate fonduri proprii sau pasive eligibile în temeiul prezentului regulament; aRWAi = cuantumul total al expunerii la risc a entității G-SII i calculat în conformitate cu articolul 92 alineatul (3), ținând seama de modificările prevăzute la articolul 12a sau, în cazul filialelor din țări terțe, calculat în conformitate cu reglementările locale aplicabile; wi = rata aplicabilă filialei i la nivelul grupului său de rezoluție, în conformitate cu articolul 92a alineatul (1) litera (b) din prezentul regulament și cu articolul 45c alineatul (3) primul paragraf litera (b) din Directiva 2014/59/UE sau, în cazul filialelor din țări terțe, o cerință de rezoluție echivalentă aplicabilă filialei i din țara terță în care își are sediul social, în măsura în care cerința respectivă este îndeplinită cu instrumente care ar fi considerate fonduri proprii sau pasive eligibile în temeiul prezentului regulament; aLREi = indicatorul de măsurare a expunerii totale a entității G-SII i calculat în conformitate cu articolul 429 alineatul (4) sau, în cazul filialelor din țări terțe, calculat în conformitate cu reglementările locale aplicabile. În cazul în care instituției-mamă i se permite să deducă cuantumul ajustat în conformitate cu primul paragraf, diferența dintre cuantumul deținerilor de instrumente de fonduri proprii și de instrumente de pasive eligibile menționate la primul paragraf și acest cuantum ajustat se deduce de către filială.”; (b) se adaugă următorul alineat: „(5) Instituțiile și entitățile menționate la articolul 1 alineatul (1) literele (b), (c) și (d) din Directiva 2014/59/UE deduc din elementele de pasive eligibile deținerile lor de instrumente de fonduri proprii și de instrumente de pasive eligibile dacă sunt îndeplinite toate condițiile următoare: (a) instrumentele de fonduri proprii și instrumentele de pasive eligibile sunt deținute de o instituție sau o entitate care nu este ea însăși o entitate de rezoluție, ci o filială a unei entități de rezoluție sau a unei entități dintr-o țară terță care ar fi o entitate de rezoluție dacă ar fi stabilită în Uniune; (b) instituția sau entitatea menționată la litera (a) trebuie să respecte cerințele prevăzute la articolul 92b din prezentul regulament sau la articolul 45f din Directiva 2014/59/UE; (c) instrumentele de fonduri proprii și instrumentele de pasive eligibile deținute de instituția sau entitatea menționată la litera (a) au fost emise de o instituție sau o entitate, astfel cum este menționată la articolul 92b alineatul (1) din prezentul regulament sau la articolul 45f alineatul (1) din Directiva 2014/59/UE, care nu este ea însăși o entitate de rezoluție și care aparține aceluiași grup de rezoluție ca și instituția sau entitatea menționată la litera (a). Prin derogare de la primul paragraf, deținerile de instrumente de fonduri proprii și de instrumente de pasive eligibile nu se deduc în cazul în care instituția sau entitatea menționată la primul paragraf litera (a) trebuie să respecte cerința menționată la primul paragraf litera (b) pe bază consolidată, iar instituția sau entitatea menționată la primul paragraf litera (c) este inclusă în consolidarea instituției sau a entității menționate la primul paragraf litera (a), în conformitate cu partea întâi titlul II capitolul 2. În sensul prezentului alineat, trimiterea la elemente de pasive eligibile se înțelege ca o trimitere la oricare dintre următoarele: (a) elementele de pasive eligibile luate în considerare în scopul respectării cerinței prevăzute la articolul 92b; (b) datoriile care îndeplinesc condițiile prevăzute la articolul 45f alineatul (2) litera (a) din Directiva 2014/59/UE. În sensul prezentului alineat, trimiterea la instrumente de fonduri proprii și instrumente de pasive eligibile se înțelege ca o trimitere la oricare dintre următoarele: (a) instrumentele de fonduri proprii și instrumentele de pasive eligibile care îndeplinesc condițiile prevăzute la articolul 92b alineatele (2) și (3); (b) fondurile proprii și datoriile care îndeplinesc condițiile prevăzute la articolul 45f alineatul (2) din Directiva 2014/59/UE.”